**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.04.2023, ora 08.00 – 02.04.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 02.04.2023, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 01.04.2023, la ora 12:45, atenţionarea hidrologică nr. 29-COD GALBEN, valabilă în intervalul 01.04.2023, ora 13:00-03.04.2023, ora 12:00, vizând producerea de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri, cu posibile depăşiri ale COTELOR DE ATENŢIE** pe râurile din bazinele hidrografice: Someşul Mare – bazin superior şi afluenţi bazin mijlociu şi inferior **(judeţul Bistriţa-Năsăud)**, Someşul Mic – bazin amonte Ac. Gilău **(judeţele: Bihor şi Cluj)**, Crasna **(judeţele: Sălaj şi Satu Mare)**, Crişul Negru **(judeţele: Bihor şi Arad)**, Crişul Alb **(judeţele: Hunedoara şi Arad)**, Arieş – bazin amonte S.H. Baia de Arieş şi afluenţii aferenţi sectorului aval S.H. Baia de Arieş **(judeţele: Alba şi Cluj)**, Mureş – afluenţii aferenţi sectorului aval confluenţă cu râul Târnava **(judeţele: Alba, Sibiu, Hunedoara şi Arad)**, Bega – bazin amonte S.H. Topolovăţ **(judeţul Timiş)**, Timiş - bazin amonte S.H. Lugoj **(judeţele: Caraş-Severin şi Timiş)**, Pogăniş – bazin amonte Ac. Cadar Duboz, Bârzava, Moraviţa, Caraş, Nera **(judeţele: Caraş Severin şi Timiş)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş-Severin)**.

**Fenomenele hidrologice periculoase se pot produce cu probabilitate mai mare pe unele râuri din judeţele: Bihor, Arad, Timiş şi Caraş-Severin.**

**Se ridică începând cu data de 01.04.2023, ora 13:00, avertizarea Hidrologică din celelalte bazine hidrografice avertizate anterior.**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, GORJ, HUNEDOARA, SATU MARE, SĂLAJ, SIBIU şi TIMIŞ*** *(12 prefecturi)* ***– COD GALBEN.***

**Debitele au fost, în general**, **relativ staționare**, exceptând râurile din bazinele hidrografice: Vișeu, Iza, Tur, Someș, Crișuri, Bega Veche, Bega, Timiș, Bârzava, Moravița, Caraș, Nera, Cerna, bazinele superioare și mijlocii ale Mureșului, Oltului și bazinul superior al Jiului, unde au fost în creștere ca urmare a precipitațiilor căzute în interval, cedării apei din stratul de zăpadă și propagării.

Pe râurile din bazinele hidrografice: Crasna, Barcău și cursul inferior al Mureșului debitele au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste mediile multianuale lunare) pe râurile din bazinele hidrografice: Iza, Tur, Crasna, Barcău, Crișul Repede, Crișul Negru, Bega, Bârzava, bazinul superior al Crișului Alb, bazinul superior și mijlociu al Timișului, cursul superior şi mijlociu al Bistriţei și mai mici (sub 30%) pe râurile din bazinele hidrografice: Moravița, Cerna, Vedea, Neajlov, Trotuș, Putna, Râmnicu Sarat, Bârlad, Jijia, pe unii afluenti ai Ialomiței si pe unele râuri din Dobrogea.

În interval s-a situat peste **COTA DE ATENȚIE** râul Ciornovăț la stația hidrometrică Comorâște (350+11)-jud. CS.

**Se situează peste:**

-**COTA DE INUNDAȚIE** râul Ciclova la stația hidrometrică Vrăniuț (200+13)-jud. CS;

-**COTELE DE ATENŢIE** râurile la stațiile hidrometrice: Crasna-Domănești (400+35)-jud. SM (sector îndiguit), Râul Galbena-Hațeg (150+12)-jud. HD, Bega-Făget (220+39)-jud. TM, Gladna-Fârdea (110+23)-jud. TM, Sașa-Poieni (50+22)-jud. TM, Timiș-Teregova (120+2)-jud. CS, Sebeș-Turnu Ruieni (250+32)-jud. CS, Bistra-Obreja (85+9)-jud. CS, Pogăniș-Brebu (300+98)-jud. CS, Pogăniș-Valea Pai (200+15)-jud. CS, Tău-Soceni (60+16)-jud. CS, Bârzava-Moniom (220+5)-jud. CS, Vornic-Râmna (180+43)-jud. CS, Caraș-Carașova (140+22)-jud. CS, Gârliște-Gârliște (70+20)-jud. CS, Nera-Sasca Montană (190+21)-jud. CS, Miniș-Bozovici (100+20)-jud. CS.

În interval au fost emise două **avertizări hidrologice** pentru fenomene imediate și o **atenționare hidrologică** pentru fenomene imediate.

**Debitele vor fiîn creștere** ca urmare a precipitațiilor lichide prognozate, cedării apei din stratul de zăpadă și propagării pe râurile din bazinele hidrografice: Vișeu, Iza, Someș, Siret, bazinul superior al Mureșului, bazinul superior și mijlociu al Oltului și cursul superior al Prutului și doar prin propagare pe cursurile mijlocii și inferioare ale Crișurilor, Begăi, Timișului, Bârzavei, Moraviței, Carașului, Nerei și Cernei.

Pe râurile din bazinele hidrografice: Jiu, Vedea, Argeș, Ialomița, cursul mijlociu și inferior al Prutului și pe cele din Dobrogea debitele vor fi relativ staționare și în scădere pe celelalte râuri din țară.

Sunt posibile scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri de debite şi niveluri cu posibile depăşiri ale **COTELOR DE ATENŢIE** pe unele râuri mici, mai ales pe cele din jumătatea de nord a țării, ca urmare a precipitațiilor lichide prognozate, cedării apei din stratul de zăpadă și propagării.

Ca urmare a propagării viiturilor formate anterior se vor situa peste **COTELE DE ATENȚIE** cursurile mijlocii și inferioare ale râurilor din Banat.

**DUNĂRE**

**Debitul la intrarea în ţară** (secţiunea Baziaş) în intervalul 01-02.04.2023 **a fost în creştere, având valoarea de** **6000 m3/s**, sub media multianuală a lunii **aprilie (7900 m3/s).**

În aval de Porţile de Fier debitele au fost în creștere pe sectorul Gruia-Turnu Măgurele și în scădere pe sectorul Zimnicea-Tulcea.

**Debitul la intrarea în ţară** (secţiunea Baziaş) **va fi** **în creștere (6200 m3/s).**

În aval de Porțile de Fier debitele vor fi în creștere pe sectorul Gruia-Zimnicea, staționare la Giurgiu și în scădere pe sectorul Oltenița-Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 27 mc/s;

-r. Dâmbovița: ac. Văcărești: 6 mc/s;

-CA2: 0 mc/s;

-Der. Mircea Vodă: 1.7 mc/s.

**2.** **Situaţia meteorologică în intervalul 01.04.2023, ora 09.00 –02.04.2023, ora 06.00**

**În ţară** valorile termice diurne au scăzut în vest, sud-vest și parțial în sud, iar în rest nu au avut modificări majore. Vremea a fost în general închisă și a plouat în toate regiunile. Au fost mai ales averse, izolat s-au semnalat descărcări electrice în extremitatea sudică și în cea nord-estică, iar cantitățile de apă au depășit pe arii restrânse 20...25 l/mp în sudul Banatului și al Dobrogei, în sud-estul Munteniei și în jumătatea vestică a Carpaților Meridionali și 35...40 l/mp în Munții Banatului. La altitudini de peste 1400 m precipitațiile au fost sub formă de lapoviță și ninsoare. Vântul a suflat slab și moderat cu unele intensificări pe crestele montane, în sud-vestul Olteniei și în deltă. Este strat de zăpadă în

zona montană înaltă, unde măsura, peplatformele stațiilor meteorologice*,* până la 218 cm în Munții Făgăraș la peste 2000 m. Temperaturile maxime s-au încadrat între 8 grade la Joseni și Toplița și 18 grade la Medgidia, Fetești și Zimnicea, iar la ora 06 se înregistrau valori termice cuprinse între 3 grade la Sânnicolau Mare și 11 grade la Bechet și Zimnicea. Dimineața, pe suprafețe foarte mici, în centru și est fost ceață.

**La Bucureşti** valorile termice au scăzut, astfel încât s-au situat în jurul celor caracteristice datei. Cerul a fost mai mult noros și trecător a plouat slab. Vântul a suflat slab și moderat. Temperatura maximă a fost de 16 grade la Afumați și Băneasa și 17 grade la Filaret, iar la ora 06 se înregistrau 9 grade la toate stațiile meteo.

**3. Prognoza meteorologică în intervalul 02.04.2023, ora 09.00–03.04.2023, ora 9.00**

**În ţară** valorile termice diurne vor fi ușor mai ridicate decât în mod specific datei în sud și apropiate de normal în restul țării. Îndeosebi pe parcursul zilei cerul va avea înnorări și temporar va ploua în nord, centru, est și sud-est și pe spații mici în rest. Vor fi și averse, iar trecător și izolat se vor semnala descărcări electrice. În zona montană înaltă vor fi precipitații mixte. Cantitățile de apă vor depăși pe alocuri 15...20 l/mp. Vântul va sufla slab și moderat, cu unele intensificări în prima parte a intervalului la munte, iar pe alocuri și în Oltenia, Dobrogea și Moldova. Temperaturile maxime vor fi cuprinse între 10 și 20 de grade, iar cele minime între 1 și 8 grade. Dimineața și noaptea, pe arii restrânse se va forma ceață.

**La Bucureşti** valorile termice vor fi ușor mai ridicate decât în mod specific datei. Cerul va fi temporar noros și trecător vor fi posibile averse, mai ales după-amiaza. Vântul va sufla slab și moderat. Temperatura maximă va fi de 17...19 grade, iar cea minimă de 5...7 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE